CELEX: 32021R1377
Language: lv
Date: 2021-08-19 00:00:00
Title: Komisijas Īstenošanas regula (ES) 2021/1377 (2021. gada 19. augusts), ar ko atbilstoši Eiropas Parlamenta un Padomes Regulai (ES) 2015/2283 atļauj mainīt jaunā pārtikas produkta “No Haematococcus pluvialis sugas aļģēm iegūti oleosveķi, kas bagāti ar astaksantīnu” lietošanas nosacījumus un groza Komisijas Īstenošanas regulu (ES) 2017/2470 (Dokuments attiecas uz EEZ)

20.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 297/20
               
            
         KOMISIJAS ĪSTENOŠANAS REGULA (ES) 2021/1377
         (2021. gada 19. augusts),
         ar ko atbilstoši Eiropas Parlamenta un Padomes Regulai (ES) 2015/2283 atļauj mainīt jaunā pārtikas produkta “No Haematococcus pluvialis sugas aļģēm iegūti oleosveķi, kas bagāti ar astaksantīnu” lietošanas nosacījumus un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2015/2283 (2015. gada 25. novembris) par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:
         
                     (1)
                  
                  
                     Regula (ES) 2015/2283 paredz, ka Savienības tirgū drīkst laist tikai tādus jaunus pārtikas produktus, kas ir atļauti un iekļauti Savienības sarakstā.
                  
               
                     (2)
                  
                  
                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.
                  
               
                     (3)
                  
                  
                     Saskaņā ar Regulas (ES) 2015/2283 12. pantu Komisija lemj par atļaujas piešķiršanu jaunam pārtikas produktam, par tā laišanu Savienības tirgū un par Savienības saraksta atjaunināšanu.
                  
               
                     (4)
                  
                  
                     Saskaņā ar Eiropas Parlamenta un Padomes Regulas (EK) Nr. 258/97 (3) 5. pantu jauno pārtikas produktu “No Haematococcus pluvialis sugas aļģēm iegūti oleosveķi, kas bagāti ar astaksantīnu” ir atļauts izmantot visām lietotāju grupām paredzētos uztura bagātinātājos, kas definēti Eiropas Parlamenta un Padomes Direktīvā 2002/46/EK (4). No Haematococcus pluvialis sugas aļģēm iegūtu, ar astaksantīnu bagātu oleosveķu maksimālais pieļaujamais līmenis visām lietotāju grupām patlaban ir 40–80 mg oleosveķu dienā, kas atbilst ≤ 8,0 mg astaksantīna dienā.
                  
               
                     (5)
                  
                  
                     Laikā, kad 2017. gadā tika izveidots atļauto jauno pārtikas produktu Savienības saraksts, Komisija, pamatodamās uz diviem iepriekšējiem (5)
                        , (6) Eiropas Pārtikas nekaitīguma iestādes (“Iestāde”) 2014. gada atzinumiem, proti, atzinumu par astaksantīna lietošanu barības piedevās, kas definētas Eiropas Parlamenta un Padomes Regulā (EK) Nr. 1831/2003 (7) par dzīvnieku ēdināšanā lietotām piedevām, kurā noteikta astaksantīna pieļaujamā diennakts deva (PDD) 0,034 mg/kg ķermeņa svara dienā, un atzinumu par astaksantīna kā jaunas pārtikas produktu sastāvdaļas nekaitīgumu, secināja, ka astaksantīna daudzums, kas uzņemts ar uztura bagātinātājiem, kuri satur maksimālo atļauto lietošanas devu 8,0 mg dienā, var pārsniegt PDD un var neatbilst Regulas (ES) 2015/2283 7. panta nosacījumiem. Komisija uzskatīja, ka Savienības saraksts būtu jāgroza, lai atļauto astaksantīna līmeni pielāgotu, ņemot vērā Iestādes 2014. gada atzinumus.
                  
               
                     (6)
                  
                  
                     Komisija 2017. gadā uzzināja arī par jauniem zinātniskiem pierādījumiem, kurus uzņēmēji iesnieguši laikā, kad notika īstenošanas regulas projekta, ar ko izveido atļauto jauno pārtikas produktu Savienības sarakstu, sabiedriskā apspriešana, un kuri norāda uz tādu astaksantīna PDD, kas ir ievērojami lielāka par Iestādes iepriekš noteikto. Turklāt tajā pašā sabiedriskajā apspriešanā iesniegtie pierādījumi liecināja, ka ievērojams astaksantīna daudzums jau tiek uzņemts ar parasto uzturu, jo šī viela ir dabiski sastopama dažās zivīs un vēžveidīgajos.
                  
               
                     (7)
                  
                  
                     2018. gada 27. februārī Komisija saskaņā ar Eiropas Parlamenta un Padomes Regulas (EK) Nr. 178/2002 (8) 29. panta 1. punktu lūdza Iestādi sniegt atzinumu par astaksantīna nekaitīgumu, ja to kā jaunu pārtikas produktu lieto uztura bagātinātājos līdz 8,0 mg/dienā, ņemot vērā kopējo kumulatīvo astaksantīna daudzumu, kas tiek uzņemts no visiem pārtikas avotiem.
                  
               
                     (8)
                  
                  
                     2019. gada 18. decembrī Iestāde pieņēma zinātnisko atzinumu “Astaksantīna kā jauna pārtikas produkta nekaitīga izmantošana uztura bagātinātājos” (Safety of astaxanthin for its use as a novel food in food supplements) (9).
                  
               
                     (9)
                  
                  
                     Savā zinātniskajā atzinumā Iestāde secināja, ka, pamatojoties uz jaunajiem pierādījumiem, astaksantīna PDD ir 0,2 mg/kg ķermeņa svara dienā. Ņemot vērā astaksantīna PDD un astaksantīna uzņemšanu ar parasto uzturu, Iestāde secināja, ka patlaban atļautā maksimālā daudzuma (līdz 8,0 mg astaksantīna) uzņemšana ar uztura bagātinātājiem, kas satur no Haematococcus pluvialis sugas aļģēm iegūtus, ar astaksantīnu bagātus oleosveķus, ir nekaitīga pieaugušajiem un pusaudžiem, kas vecāki par 14 gadiem.
                  
               
                     (10)
                  
                  
                     Būtu jānosaka skaidrs jaunā pārtikas produkta nosaukums un no Haematococcus pluvialis sugas aļģēm iegūtus, ar astaksantīnu bagātus oleosveķus saturošu uztura bagātinātāju marķēšanas prasības, lai nodrošinātu, ka šos uztura bagātinātājus nelieto bērni un pusaudži, kas jaunāki par 14 gadiem.
                  
               
                     (11)
                  
                  
                     Tāpēc Īstenošanas regulas (ES) 2017/2470 pielikums būtu attiecīgi jāgroza.
                  
               
                     (12)
                  
                  
                     Tirgū iegūtie pierādījumi, šķiet, liecina – kaut arī uztura bagātinātāji, kas satur ≤ 8,0 mg astaksantīna patlaban ir atļauti visām lietotāju grupām, praksē tos lieto gandrīz vienīgi pieaugušie, nevis bērni un pusaudži. Lai ierobežotu administratīvo slogu un dotu uzņēmējiem pietiekami daudz laika pielāgot savu praksi šīs regulas prasību izpildei, būtu jānosaka pārejas periodi attiecībā uz visām lietotāju grupām paredzētiem uztura bagātinātājiem, kuri satur ≤ 8,0 mg astaksantīna un kuri tirgū laisti vai no trešām valstīm uz Savienību nosūtīti pirms šīs regulas spēkā stāšanās dienas. Minētajos pārejas pasākumos būtu jāņem vērā patērētāju drošība un jāsniedz viņiem informācija par pareizu lietošanu saskaņā ar šīs regulas prasībām.
                  
               
                     (13)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            
               1.   Savienības atļauto jauno pārtikas produktu sarakstā, kas paredzēts Regulas (ES) 2015/2283 6. pantā un iekļauts Īstenošanas regulā (ES) 2017/2470, ierakstu par jauno pārtikas produktu “No Haematococcus pluvialis sugas aļģēm iegūti oleosveķi, kas bagāti ar astaksantīnu” groza, kā norādīts šīs regulas pielikumā.
            
            
               2.   Šā panta 1. punktā minētajā ierakstā, kas izdarīts Savienības sarakstā, iekļauj šīs regulas pielikumā noteiktos lietošanas nosacījumus un marķēšanas prasības.
            
         
         
            2. pants
            
               1.   Visām lietotāju grupām paredzētus uztura bagātinātājus, kas satur ≤ 8,0 mg astaksantīna un likumīgi laisti tirgū pirms šīs regulas spēkā stāšanās dienas, drīkst tirgot līdz to minimālā derīguma termiņa beigām vai “izlietot līdz” datumam.
            
            
               2.   Savienībā importētus, visām lietotāju grupām paredzētus uztura bagātinātājus, kas satur ≤ 8,0 mg astaksantīna, drīkst tirgot līdz to minimālā derīguma termiņa beigām vai “izlietot līdz” datumam, ja šādas pārtikas importētājs var pierādīt, ka pārtika no attiecīgās trešās valsts tika nosūtīta un bija ceļā uz Savienību pirms šīs regulas spēkā stāšanās dienas.
            
            
               3.   Pārtikas apritē iesaistītajiem uzņēmējiem par 1. punktā minētajiem uztura bagātinātājiem būtu jāsniedz paziņojums, kurš izvietojams tirdzniecības vietā un kurā norādīts, ka minētos uztura bagātinātājus nevajadzētu dot zīdaiņiem, bērniem un pusaudžiem, kas jaunāki par 14 gadiem.
            
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 19. augustā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 327, 11.12.2015., 1. lpp.
         
         
            (2)  Komisijas Īstenošanas regula (ES) 2017/2470 (2017. gada 20. decembris), ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).
         
            (3)  Eiropas Parlamenta un Padomes Regula (EK) Nr. 258/97 (1997. gada 27. janvāris), kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).
         
            (4)  Eiropas Parlamenta un Padomes Direktīva 2002/46/EK (2002. gada 10. jūnijs) par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).
         
            (5)  EFSA Journal 2014;12(6):3724.
         
            (6)  EFSA Journal 2014; 12(7):3757.
         
            (7)  Eiropas Parlamenta un Padomes Regula (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (OV L 268, 18.10.2003., 29. lpp.).
         
            (8)  Eiropas Parlamenta un Padomes Regula (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp.).
         
            (9)  EFSA ekspertu grupa jautājumos par uzturu, jauniem pārtikas produktiem un pārtikas alergēniem. Zinātniskais atzinums par astaksantīna kā jauna pārtikas produkta nekaitīgumu uztura bagātinātājos. EFSA Journal 2020;18(2):5993.
      
      
         
            PIELIKUMS
            Īstenošanas regulas (ES) 2017/2470 pielikuma 1. tabulā (“Atļautie jaunie pārtikas produkti”) ierakstu par jauno pārtikas produktu “No Haematococcus pluvialis sugas aļģēm iegūti oleosveķi, kas bagāti ar astaksantīnu” aizstāj ar šādu:
            
               
                           “Atļautais jaunais pārtikas produkts
                           
                        
                        
                           
                              Jaunā pārtikas produkta lietošanas nosacījumi
                           
                        
                        
                           
                              Īpašas papildu marķēšanas prasības
                           
                        
                        
                           
                              Citas prasības
                           
                        
                     
                           No Haematococcus pluvialis sugas aļģēm iegūti oleosveķi, kas bagāti ar astaksantīnu
                        
                        
                           
                              
                                 Konkrēta pārtikas kategorija
                              
                           
                        
                        
                           
                              
                                 Maksimālais līmenis
                              
                           
                        
                        
                           Jaunā pārtikas produkta nosaukums to saturošu pārtikas produktu marķējumā – “No Haematococcus pluvialis sugas aļģēm iegūti oleosveķi, kas bagāti ar astaksantīnu”
                           To uztura bagātinātāju marķējumā, kas satur no Haematococcus pluvialis sugas aļģēm iegūtus, ar astaksantīnu bagātus oleosveķus, norāda, ka tos nevajadzētu dot zīdaiņiem, bērniem un pusaudžiem, kas jaunāki par 14 gadiem.”
                        
                        
                            
                        
                     
                           Uztura bagātinātāji, kas definēti Direktīvā 2002/46/EK, izņemot uztura bagātinātājus zīdaiņiem, maziem bērniem, bērniem un pusaudžiem, kas jaunāki par 14 gadiem.
                        
                        
                           40–80 mg oleosveķu dienā, kas atbilst ≤ 8 mg astaksantīna dienā